हिमालय
हिमालय संस्कृत के दो शब्दों - हिम तथा आलय से मिल कर बना है, जिसका शब्दार्थ बर्फ का घर होता है। यह ध्रुवीय क्षेत्रों के बाद पृथ्वी पर सबसे बड़ा हिमआवरण वाला क्षेत्र है। हिमालय और विश्व की सबसे ऊंची चोटी माउंट एवरेस्ट को भी कई नामों से जाना जाता है। नेपाल में इसे सगरमाथा (आकाश या स्वर्ग का भाल), संस्कृत में देवगिरी और तिब्बती में चोमोलुंगमा (पर्वतों की रानी) कहते हैं। हिमालय पर्वत की एक चोटी का नाम 'बन्दरपुंछ' है। यह चोटी उत्तराखंड के उत्तरकाशी ज़िले में स्थित है। इसकी ऊँचाई 13,731 फुट है। इसे सुमेरु भी कहते हैं।
अयोध्या पहाड़ियाँ
अयोध्या पहाड़ियाँ (অযোধ্যা পাহাড়), जिन्हें बंगाली लहजे में अजोध्या पहाड़ियाँ (Ajodhya Hills) कहा जाता है, भारत के पश्चिम बंगाल राज्य के पुरुलिया ज़िले में एक पहाड़ियों वाला छोटा पठार है। भौगोलिक रूप से यह छोटा नागपुर पठार का पूर्वतम भाग और पूर्वी घाट का एक विस्तार है। बाघमुन्डी यहाँ से सबसे निकटम नगर है। 699 मीटर ऊँचा चामटाबुरु इन पहाड़ियों का सबसे ऊँचा शिखर है।